《黄子羽山长为不及同山行次余东发别余韵见寄》
宋代·陈著

文脉丝垂感慨深，奎躔今直鄮山阴。
末流自逐狂澜倒，独步直山空谷音。
四海园林春事里，一家松竹岁寒心。
相知不必长相见，明月春风处处寻。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。